సప్త సాగరాలు దాటి- సైడ్ బి

సప్త సాగరాలు దాటి- సైడ్ బి 2023లో విడుదలైన తెలుగు సినిమా. కన్నడంలో 'సప్త సాగర దాచే ఎల్లో' - సైడ్ బి  పేరుతో హేమంత్.ఎం.రావు దర్శకత్వంలో విడుదలైన ఈ సినిమాను తెలుగులో నవంబర్ 17న పీపుల్ మీడియా ఫ్యాక్టరీ బ్యానర్‌పై టీజీ విశ్వప్రసాద్, రక్షిత్ శెట్టి విడుదల చేశారు. రక్షిత్ శెట్టి, రుక్మిణీ వసంత్, పవిత్రా లోకేష్, అచ్యుత్ కుమార్, శరత్ లోహితస్వా, చైత్ర ఆచార్ ప్రధాన పాత్రల్లో నటించిన ఈ సినిమా ట్రైలర్‌ను నవంబర్ 04న నటి సమంత విడుదల చేయగా , సినిమా నవంబర్ 17న విడుదలై, డిసెంబ‌ర్ 15న అమెజాన్ ప్రైమ్ ఓటీటీలో స్ట్రీమింగ్‌ ప్రారంభమైంది.

కథ
మను (రక్షిత్ శెట్టి) జైలు నుంచి వచ్చాక ఓ  ఉద్యోగంలో చేరతాడు. తాను ప్రేమించిన ప్రియ (రుక్మిణి వసంత్) జ్ఞాపకాలే గుర్తుకు వస్తుండటంతో తనని వెతుకుతాడు. ప్రియ భర్త గోపాల్ దేశపాండే వ్యాపారంలో నష్టాలు రావడంతో తాగుడికి బానిసైపోయి ఇంటిని పట్టించుకోడు. దీంతో ప్రియ కష్టపడుతూ ఇంటిని నడుపుతుంది. తాను ప్రేమించిన అమ్మాయి సంతోషంగా లేదని తెలిసిన మను ఆమెని సంతోషంగా ఉంచడానికి ఏం చేశాడు ? వాళ్ళ కష్టాలు ఎలా తీర్చాడు?  జైలు నుండి తనని బయటకి తీసుకురాకుండా వదిలేసిన వాళ్ళని, జైలులో తనతో గొడవ పడ్డవాళ్ళు బయట కూడా టార్గెట్ చేయడంతో మను ఏం చేశాడు? ఆ తరువాత ఏమి జరిగింది అనేదే మిగతా సినిమా కథ.
నటీనటులు

 రక్షిత్ శెట్టి
 రుక్మిణి వసంత్
చైత్ర జె.ఆచార్
అచ్యుత్ కుమార్
 శరత్ లోహితస్వా
 రమేష్ ఇందిర
 గోపాల్ కృష్ణ దేశపాండే
  జెపి తుమినాడ్
  భరత్ జీబీ
  యమునా శ్రీనిధి

మూలాలు

బయటి లింకులు
 

వర్గం:2023 తెలుగు సినిమాలు